# Medalau Cymdeithas Ddysgedig Cymru

# Canllawiau Enwebu 2024

## Cyflwyniad

### Beth yw Cymdeithas Ddysgedig Cymru?

Ni yw academi ysgolheigaidd genedlaethol Cymru, a sefydlwyd yn 2010. Mae gennym Gymrodoriaeth sy’n cynnwys dros 580 o unigolion amlwg, yn cynrychioli arbenigedd ar draws pob maes academaidd a thu hwnt. Defnyddiwn yr wybodaeth gyfunol hon i hyrwyddo ymchwil, ysbrydoli dysg, a chynnig cyngor polisi annibynnol.

Mae’r Gymdeithas yn elusen Siarter Brenhinol, rhif elusen gofrestredig 1168622. Ceir rhagor o wybodaeth amdanom yma: [www.cymdeithasddysgedig.cymru](http://www.cymdeithasddysgedig.cymru/)

### Medalau’r Gymdeithas

Bob blwyddyn, mae’r Gymdeithas yn dyfarnu medalau i ddathlu rhagoriaeth mewn nifer o feysydd cyflawniad. Mae croeso i unrhyw un gyflwyno enwebiad am unrhyw rai o’r categorïau (gyda rhai eithriadau: gweler rheol 9 ar y dudalen 3).

**Dyddiad cau enwebiadau medalau 2024 yw 5.00pm ar 30 Mehefin.** Mae gan bob medal bwyllgor penodol i asesu’r enwebiadau a phenderfynu pwy a ddylai dderbyn y wobr.

Cyhoeddir enillwyr fis Hydref 2024, a byddant yn derbyn medal wedi'i chreu'n arbennig a gwobr ariannol. Fel arfer, cyflwynir y Medalau gan Lywydd y Gymdeithas, mewn seremoni wedi'i threfnu gan y Gymdeithas ei hun ym mis Hydref.

Darllenwch y canllawiau hyn cyn cwblhau’r ffurflen enwebu am fedal. Os oes gennych chi unrhyw gwestiynau, cysylltwch â’r Swyddog Cymrodoriaeth, Fiona Gaskell - [fgaskell@lsw.wales.ac.uk](mailto:fgaskell@lsw.wales.ac.uk).

* I gael rhagor o wybodaeth am y Medalau, ac i glywed am enillwyr o’r gorffennol, ewch i [www.cymdeithasddysgedig.cymru/gwobrau/](http://www.cymdeithasddysgedig.cymru/gwobrau/).

## Cymhwyster

I fod yn gymwys ar gyfer unrhyw rai o’n medalau, rhaid i’r enwebeion fyw yng Nghymru, fod wedi’u geni yng Nghymru neu â chysylltiad penodol arall â Chymru. Nid oes cyfyngiad oed, ac mae’r rheini sydd ar doriad gyrfa yn gymwys.

Gall unrhyw un enwebu rhywun am fedal. Nid oes rhaid i gynigwyr ac eilwyr fod yn Gymrodyr Cymdeithas Ddysgedig Cymru, nac yn gysylltiedig â’r gymdeithas fel arall.

## Categorïau medalau

### Medalau Dillwyn – ar gyfer Rhagoriaeth Ymchwil Gyrfa Gynnar

* Enwyd y medalau hyn ar ôl teulu Dillwyn yn Abertawe, ac fe’u dyfernir mewn tri chategori:
* Y Dyniaethau a’r Celfyddydau Creadigol
* Y Gwyddorau, Technoleg, Peirianneg, Mathemateg a Meddygaeth
* Y Gwyddorau Cymdeithasol, Addysg a Busnes

Mae Medalau Dillwyn yn cydnabod “unigolion sydd wedi dangos gallu rhagorol yn eu gwaith, eu hymchwil a’u hymarfer proffesiynol”.

Bydd yr unigolion sydd wedi'u henwebu'n cynnwys ymchwilwyr sydd ar ddechrau eu gyrfa sy'n gweithio ym maes addysg uwch, y sector cyhoeddus, preifat neu mewn diwydiant. At ddiben gwobr 'Ymchwilydd ar ddechrau gyrfa', sy'n cynnwys ymchwilwyr academaidd ac anacademaidd, fe'i diffinnir, fel arfer, **fel ymchwilydd sydd wedi cyflawni PhD o fewn y 10 mlynedd ddiwethaf, neu sydd yn ei swydd broffesiynol gyntaf (cyfwerth â llawn amser) ers dim mwy na deng mlynedd**.

### Medal Frances Hoggan – ar gyfer Menywod Rhagorol mewn STEMM

Roedd Frances Hoggan (1843-1927) yn ymarferydd meddygol, ymchwilydd a diwygiwr cymdeithasol arloesol o Aberhonddu. Mae’r fedal hon yn cydnabod cyfraniadau rhagorol i ymchwil gan fenywod mewn unrhyw faes Gwyddoniaeth, Technoleg, Peirianneg, Mathemateg neu Feddygaeth (STEMM), gan gynnwys agweddau gwyddonol ar bynciau fel daearyddiaeth ac archaeoleg. Dylai enwebeion fod yn weithredol o ran ymchwil yn y sector cyhoeddus neu breifat.

### Medal Hugh Owen – ar gyfer Ymchwil Addysgol Rhagorol

Enwyd y fedal hon er anrhydedd i Syr Hugh Owen (1804-1881), addysgwr, dyngarwr ac arloeswr addysg uwch pwysig o Gymru. Mae’n cydnabod cyfraniadau sylweddol i ymchwil addysgol, neu gymhwyso ymchwil i gynhyrchu arloeseddau sylweddol mewn polisi addysg a/neu ymarfer addysg broffesiynol yng Nghymru.

### Medal Menelaus – ar gyfer Rhagoriaeth mewn Peirianneg a Thechnoleg

Peiriannydd, gweithgynhyrchydd a rheolwr cwmni oedd William Menelaus (1818-1882) a sefydlodd Sefydliad Peirianwyr De Cymru yn 1857. Dyfernir y fedal hon am ragoriaeth mewn unrhyw faes peirianneg a thechnoleg i academydd, ymchwilydd diwydiannol neu ymarferydd diwydiannol.

## Rheolau a gweithdrefnau enwebu

1. Er mwyn i enwebiad fod yn ddilys, rhaid i’r Gymdeithas dderbyn y dogfennau canlynol erbyn **5.00pm ar 30 Mehefin 2024**:
   * Ffurflen enwebu wedi’i chwblhau – gallwch ei lawrlwytho o [www.cymdeithasddysgedig.cymru/gwobrau](http://www.cymdeithasddysgedig.cymru/gwobrau/)
   * CV yr enwebai (heb fod yn hirach na 2 dudalen; gall CV hirach anghymhwyso enwebiad)
   * *Ar gyfer Medalau Frances Hoggan, Menelaus a Hugh Owen:* rhestr o gyhoeddiadau’r enwebai (heb fod yn hirach na 2 dudalen)
   * *Ar gyfer Medalau Dillwyn:* Dylai Ffurflen Gyfeirio Gyfrinachol gael ei chwblhau gan un o'r Eilyddion (gofynnwch iddynt anfon y ffurflen atom yn uniongyrchol; mae’r ffurflen ar ein gwefan yn [www.cymdeithasddysgedig.cymru/gwobrau](http://www.cymdeithasddysgedig.cymru/gwobrau/)). Ni ddylai'r dyfarnwr fod yn gysylltiedig â'r un sefydliad â'r enwebai.
2. Dylid ebostio’r holl ddogfennau i [medals@lsw.wales.ac.uk](mailto:medals@lsw.wales.ac.uk). Ni fydd dogfennau sydd yn cael eu derbyn ar ôl y dyddiad cau, neu sydd yn cael eu hanfon i gyfeiriad arall, yn cael eu derbyn.
3. Byddwn yn cydnabod pob enwebiad a ddaw i law. Os nad ydych chi’n derbyn cydnabyddiaeth o fewn 3 diwrnod, anfonwch ebost arall i [medals@lsw.wales.ac.uk](mailto:medals@lsw.wales.ac.uk). Ni fyddwn yn gyfrifol am enwebiadau nad ydynt yn ein cyrraedd, neu sy’n cyrraedd ar ôl y dyddiad cau.
4. Mae’n rhaid i bob enwebiad gael Cynigydd a dau Eilydd, a dylid rhoi eu henwau a'u llofnodion ar y ffurflen enwebu.
5. Cyfrifoldeb y Cynigydd yw darparu digon o wybodaeth ar y ffurflen i'r pwyllgor medalau ddod i farn resymegol ar yr enwebai. O ran enwebiad Dillwyn, rhaid nodi'n glir sut mae'r enwebai yn bodloni'r meini prawf cymhwystra.
6. Ni fyddwn yn ystyried ffurflenni anghyflawn.
7. Mae’n rhaid i'r Cynigydd roi gwybod i'r enwebai am ei enwebiad. Fel arall, peidiwch â rhoi gwybod i unrhyw un arall am yr enwebiad.
8. Os bydd enwebiad yn aflwyddiannus, efallai y caiff ei ailgyflwyno'r flwyddyn ganlynol. Rhaid ei gyflwyno ar y ffurflen briodol ar gyfer y flwyddyn berthnasol, a rhaid bodloni'r meini prawf cymhwystra ar gyfer y flwyddyn honno.
9. Mae'r canlynol wedi'u heithrio rhag gwneud enwebiadau a chael eu henwebu:
   * Holl aelodau Pwyllgor Medalau Cymdeithas Ddysgedig Cymru
   * Aelodau Pwyllgor Dibenion Cyffredinol Cymdeithas Ddysgedig Cymru
   * Sefydliadau, Cymdeithasau a Chwmnïau [rhaid i gynigwyr ac enwebai fod yn unigolion
10. Gwnewch yn siŵr fod enwebeion yn ymwybodol o’r canlynol:
    * Bydd yr enillydd yn cael medal goffaol arbennig a gobeithir y bydd yn derbyn y Wobr yn bersonol mewn seremoni. Fel arfer, cyflwynir y Fedal gan Lywydd y Gymdeithas, mewn seremoni wedi'i threfnu gan y Gymdeithas ei hun fis Medi.
    * Bydd yr enillydd yn cael ei wahodd i gyflwyno darlith gyhoeddus berthnasol a/neu gyhoeddi erthygl fer fel arfer cyn pen 12 mis o dderbyn y Wobr, a bydd y Gymdeithas yn cefnogi'r enillydd i wneud hyn.
11. Fel arfer byddwn yn dyfarnu un fedal y flwyddyn ym mhob categori. Fodd bynnag os yw Pwyllgor unrhyw Fedal yn pennu nad oes neb yn bodloni’r safon briodol o ragoriaeth, ni chaiff medal ei dyfarnu yn y categori hwnnw.

## Canllawiau ar gyfer cwblhau Ffurflen Enwebu

### Ar gyfer pa Fedal ydych chi’n enwebu?

Gwiriwch y blwch priodol.

### Manylion yr Enwebai

Gwnewch yn siŵr fod pob adran wedi’i chwblhau.

I gael enwebiad ar gyfer medal Dillwyn, rhaid i’r enwebai yn fodloni'r meini prawf cymhwystra yn amlwg:

At ddiben gwobr 'Ymchwilydd ar ddechrau gyrfa', sy'n cynnwys ymchwilwyr academaidd ac anacademaidd, fe'i diffinnir, fel arfer, fel **ymchwilydd sydd wedi cyflawni PhD o fewn y 10 mlynedd ddiwethaf, neu sydd yn ei swydd broffesiynol gyntaf (cyfwerth â llawn amser) ers dim mwy na deng mlynedd.**

### Datganiad o Gefnogaeth

Defnyddiwch y cyfle hwn i nodi pam rydych chi'n meddwl y dylai eich enwebai dderbyn y fedal. Gall eich datganiad (uchafswm 500 gair) gynnwys y canlynol:

* Tystiolaeth o ragoriaeth yr enwebai – e.e. gwahoddiadau i gyflwyno darlithoedd a phapurau i gynadleddau a chyrff proffesiynol; pwyllgorau neu ymchwiliadau pwysig mae’r ymgeisydd yn gwasanaethu neu wedi gwasanaethu arnynt; anrhydeddau, medalau, gwobrau mae’r enwebai wedi’u derbyn
* Statws yr enwebai yn y ddisgyblaeth – e.e. cyhoeddiadau arloesol diweddar, ymchwil blaengar, arweinyddiaeth academaidd
* Cyfraniad ac ymgysylltu gan yr enwebai â chymdeithas yn ehangach – e.e. lledaenu ymchwil ac ysgolheictod yn hygyrch, masnacholi, cyfnewid gwybodaeth, ymgysylltu â’r cyhoedd/cymunedau

Oherwydd y bydd enwebeion am Fedal Dillwyn ar gyfnod cynharach yn eu gyrfa, efallai na fydd rhai o’r uchod yn berthnasol. Os felly amlinellwch gryfderau cefndir academaidd yr enwebai a rhagolygon gyrfa yn y dyfodol (a yw’n seren esgynnol?).

### Cyfraniad i’r Gymdeithas

Rydym yn gofyn i'n holl enillwyr Medalau fod yn barod i wneud cyfraniad i'r Gymdeithas ar ôl ennill eu gwobr. Gofynnwch i'ch enwebai pa fath o gyfraniad(au) y gallent eu gwneud, a rhowch fanylion yma. Types of contributions could include:

* Darlith gyhoeddus
* Cefnogaeth i Ymchwilwyr Gyrfa Gynnar
* Ymwneud â’n gwaith ar Astudiaethau Cymreig
* Gweithdy mewn ysgol
* Ysgrifennu erthygl

### Cynigydd / Eilyddion

Mae pob enwebiad yn gofyn am Gynigydd a dau Eilydd. Rhowch eu manylion, a chofiwch gynnwys eu llofnodion wedi'u sganio ar y ffurflen os oes modd. Os nad oes llofnod wedi'i sganio ar gael, anfonwch e-bost cadarnhau atom gan y person hwnnw.

## Medalau Dillwyn – Ffurflen Geirda Gyfrinachol

Sylwer, ar gyfer enwebiadau Medal Dillwyn, bod yn rhaid i un o'r Eilyddion lenwi'r Ffurflen Gyfeirio Gyfrinachol hefyd. Mae hon yn ffurflen ar wahân: [www.cymdeithasddysgedig.cymru/gwobrau](http://www.cymdeithasddysgedig.cymru/gwobrau/).

Gofynnwch i'r Eilydd anfon y ffurflen hon yn uniongyrchol at [medals@lsw.wales.ac.uk](mailto:medals@lsw.wales.ac.uk).

## Cysylltu â Ni

Cymdeithas Ddysgedig Cymru

Cofrestra’r Brifysgol

Rhodfa’r Brenin Edwad VII

Parc Cathays

Caerdydd

CF10 3NS

Cymru

[www.cymdeithasddysgedig.cymru](http://www.cymdeithasddysgedig.cymru)

[medals@lsw.wales.ac.uk](mailto:medals@lsw.wales.ac.uk)

+44 (0)29 2037 6954